Der blev arbejdet intenst i en 28-årig kvindes hjem på Tunvej ved Frederikshavn, da hendes tidligere kæreste fra Ålbæk kiggede forbi med en motorsav. Den rasende mand savede inventaret i småstykker og samlede det i huset, før han stak ild til bunken. Kvinden var ikke hjemme, men slikkede sårene andetsteds, efter at samme ekskæreste søndag overfaldt hende med slag. - Han er nu anholdt og sigtet for både vold, brandstiftelse og hærværk, siger vagtchefen ved Nordjyllands Politi. Mandens uønskede ommøblering i kvindens hjem fandt sted kort før middag torsdag, og politiet blev alarmeret af vidner til amokløbet. /ritzau/

Referat:
En forsmået 28-årig mand gik bersærk hos sin ekskæreste med en motorsav og splittede hjemmet ad. Bagefter satte han ild til huset.